गीत...संगीत...शोर-शराबा और मस्ती। साल 2015 को विदाई देने का आनंद
गीत...संगीत...शोर-शराबा और मस्ती। साल 2015 को विदाई देने का आनंद जश्न-ए-खास होगा। नए साल के स्वागत में धनबाद बाहें फैलाए खड़ा है। हर तरफ उत्साह और उमंग का माहौल है। क्लबों में म्यूजिक लाइव... होटलों में कैंडल नाइट डिनर... पार्क पिकनिक स्पॉट पर पकवानों के बीच जश्न। मुहल्ले से लेकर रेस्टोरेंट तक न्यू इयर सेलिब्रेशन की तैयारी है। हर तरफ धमाल मचेगा। कोई डीजे की धुन पर थिरकेगा तो कोई बैंड की संगीत पर मुग्ध होगा। पार्टी देर रात तक चलेगी। मौज-मस्ती के इस माहौल में खलल पड़े, इसकी व्यवस्था प्रशासन और पुलिस ने की है। पर यहां स्वयं भी सावधान रहने की जरूरत है। जश्न में डूबी रात में संस्कार बहक जाए, इसका ख्याल रखना जरूरी है। अदब और शालीनता बनाए रखने की जरूरत होगी...।
hin_Deva hin_Deva